MUNICIPIUL SATU MARE

CABINET VICEPRIMAR
Nr. 47607/18.08.2026 
Băbțan Raul Gabriel, Viceprimar al Municipiului Satu Mare,

În temeiul prevederilor art. 136 alin. (1) din OUG nr. 57/2019 privind Codul administrativ, cu modificările și completările ulterioare, îmi exprim inițiativa                      în promovarea unui proiect de hotărâre având ca obiect „aprobarea vânzării unui imobil - teren situat în Municipiul Satu Mare, str. Orientului nr. 8”, în susținerea căruia formulez prezentul:
REFERAT DE APROBARE

Prin prezentul proiect de hotărâre se supune spre vânzare terenul aflat                          în proprietatea privată a Statului Român/ Municipiului Satu Mare, în suprafață                      de 1.109 mp, reprezentând cota de 1.109/1.176 părți din imobilul înscris în                        CF nr. 179694 Satu Mare (nr. CF vechi 4347 Satu Mare) sub nr. top 13185/3/a                   și 13186/3/a, în favoarea numiților Berki Alexandru, Berki Tiberiu, Berki Vasile, Varga Marius Alex și Bortos Anamaria, proprietari ai construcției cu destinația de casă, situată în municipiul Satu Mare, str. Orientului nr. 8.
Inițierea procedurii de vânzare are la bază cererea înregistrată la Primăria Municipiului Satu Mare sub nr. 61652/16.10.2025, prin care solicitanții au solicitat cumpărarea terenului aferent casei aflată în proprietatea acestora.

În susținerea cererii s-a depus lucrarea de specialitate denumită ”Plan topografic”, vizată de O.C.P.I. Satu Mare sub nr. 94364/09.12.2022, executată de                        SC TOPO LIKY SRL prin persoană fizică autorizată ANCPI ing. Ijac Denisa -  Ramona, din care rezultă că pe terenul  solicitat este edificată construcția deținută în proprietate de către petenți.

Conform memoriului tehnic întocmit de persoană fizică autorizată ANCPI ing. Ijac Denisa - Ramona, că terenul în cauză se află în intravilanul Municipiului Satu Mare, este parțial împrejmuit și reprezintă curtea aferentă construcției, aflată în proprietatea petenților.

Din extrasul de CF nr. 179694 Satu Mare (nr. CF vechi 4347 Satu Mare) cu nr. top 13185/3/a și 13186/3/a, reiese faptul că numiții Berki Alexandru, Berki Tiberiu, Berki Vasile, Varga Marius Alex și Bortos Anamaria dețin un drept de proprietate asupra casei și asupra unei cote de 67/1.176 părți din teren iar diferența de teren în cotă de 1.109/1.176 mp se află în proprietatea privată a Statului Român.
Conform certificatului de atestare fiscală pentru persoane fizice, emis de Direcția de Impozite și Taxe Locale Satu Mare, petenții nu figurează în evidențele fiscale cu datorii la bugetul local.

Prin declarațiile pe proprie răspundere petenții își dau acordul cu privire la cumpărarea terenului în conformitate cu prevederile art. 364 din OUG nr. 57/2019 privind Codul administrativ, cu modificările și completările ulterioare și declară că nu au cunoștință de existența vreunui litigiu pe rolul instanțelor de judecată privind imobilul în cauză.
Imobilul în cauză nu a fost revendicat și nu a făcut obiectul unor cereri formulate în temeiul legilor proprietății și prin urmare poate face obiectul vânzării în baza prevederilor legale.

Având în vedere considerentele expuse anterior, se propune aprobarea vânzării terenului în suprafață de 1.109 mp, înscris în CF nr. 179694 Satu Mare (nr. CF vechi 4347 Satu Mare) sub nr. top 13185/3/ași 13186/3/a, în favoarea petenților Berki Alexandru căsătorit cu Berki Beata - Margit, Berki Tiberiu, Berki Vasile căsătorit cu Berki Szabina - Anikó, Varga Marius - Alex și Bortos Anamaria căsătorită cu Bortos Vlad - Radu, în mod proporțional cu cotele-părți din construcție dobândite prin moștenire. 

Prețul de vânzare s-a stabilit potrivit raportului de evaluare pentru terenurile având categoria de folosință curți-construcții, prevăzut în Anexa nr. 1 la Hotărârea Consiliului Local al Municipiului Satu Mare nr. 155/28.04.2022.
Date fiind considerentele de mai sus și fiind îndeplinite prevederile                    art. 364 din O.U.G nr. 57/2019 privind Codul administrativ, cu modificările și completările ulterioare, văzând prevederile din același act normativ potrivit cărora Consiliul local are printre atribuții privind administrarea domeniului privat și vânzarea bunurilor, supun spre analiză și aprobare Consiliului local al Municipiului  Satu Mare, prezentul proiect de hotărâre. 

